Kapell Hitten

D'Kapell zu Hitten ass eng kathoulesch Kapell, déi zur Par Atertdall Sainte-Claire an zu der Gemeng Biekerech gehéiert. Si steet am Zentrum vun der Uertschaft op der Areler Strooss (N24) vun Näerden op Biekerech. De Patréiner ass den hellege Sigismund, deem säi Fest den 1. Mee gefeiert gëtt. Hie soll Schutz viru Féiwer a schlechtem Gehéier bréngen. Zur fréierer Par Biekerech huet ausser der Kapell zu Hitten och nach d'Parkierch vu Biekerech, d'Helleg Kräiz-Kapell um Kuelebierg zu Biekerech an d'Kapell zu Liewel gehéiert. Geschicht D'Kapell ass aus dem Joer 1714. Iwwer der Dier an op der Dier selwer erkennt een d'Buschtawen IHS, déi entweeder op Latäin fir "in hoc salus" (an dësem Fall als Grouss ze verstoen) oder fir "Jesus, Heiland, Seligmacher" stinn. Iwwer dem Altor stinn 2 Statue vum hellege Sigismund a vum hellege Wendelin. D'Statue si vum Nic. Greef-Greisch respektiv vu sengem Fils Péitruss vun Altwis. Ufanks 2015 gouf déi al Entréesdier, bei där d'Holz vermuuscht war a Buschtawe gefeelt hunn, ersat. Zenter Abrëll 2020 ass d'Kapell nees fir jiddwereen all Dag zougänglech. Literatur Bosseler, Nic, 1975: Beckerich, Hüttingen und Levelingen, in ihrer schicksalhaften Geschichte im Wandel der Jahrhunderte, Krippler & Cie, 332 S., S. 255-257 Biller Kuckt och Lëscht vu reliéise Gebaier zu Lëtzebuerg Lëscht vun de Lëtzebuerger Paren Lëscht vun de fréiere Lëtzebuerger Paren Um Spaweck Websäit vun der Par Atertdall Sainte-Claire (lb)